**NAČO NÁM JE 19 MILIÓNOV VAKCÍN?**

V nedeľu v relácii „Na Telo“ na TV Markíza Richard Raši povedal, že Slovensko má t.č. zakontrahovaných 19 miliónov vakcín. Podpredseda vlády Richard Sulík s ním súhlasil. Odznelo to v čase 29 min. 40 sek, ak by si to niekto chcel vypočuť na vlastné uši a na vlastné oči vidieť až dojemnú vzájomnú zhodu dvoch Richardov: Sulíka a Rašiho. Pýtam sa: Na čo štát s 5,5 miliónom obyvateľov, včítane novorodencov, potrebuje 19 miliónov vakcín? Na túto otázku musí existovať odpoveď, ktorú obaja politici, aj koaličný aj opozičný, poznajú a akceptujú, ale ešte to národu nezvestovali. Podľa môjho skromného názoru existuje len jedna odpoveď: Už je naplánované aj tretie, aj štvrté aj N-té kolo očkovania! Ak pozná niekto inú odpoveď, nech ju povie! Trápi ma ale ďalšia otázka: Ako môže niekto plánovať ďalšie kolá očkovania, ak nevieme, ako bude prebiehať ochorenie a aká bude epidemická situácia? Alebo je naplánované formátovanie udalostí tak, aby sa tých 19 miliónov vakcín minulo? Minúť ich môžu iba tak, že sa pokúsia o zavedenie povinného očkovania v niekoľkých kolách. To by už ale bola jasná sanitárna diktatúra! Zdá sa, že vývoj k tomu smeruje, ak sa nevzoprie občianska spoločnosť. Takéto rozhodnutie – povinné očkovanie v niekoľkých kolách by bolo len jasné politické rozhodnutie, ktoré by medicínsku etiku a morálku poslalo na smetisko. Základné Hipokratovské krédo lekárskej etiky znie: „Primum nil nocere!“, po slovensky: Prvoradé je nikdy neublížiť! Lekár sa teda nemôže uchýliť k úkonu, ktorý by pacientovi mohol poškodiť zdravie. Pri očkovaní EXPERIMENTÁLNOU vakcínou, keď aj používanie názvu vakcína je otázne a keď ani samotný výrobca nepreberá zodpovednosť za následky jej použitia, žiadny lekár nevie, či podaním tohto preparátu pacientovi neprivodí zdravotné problémy v budúcnosti. Vakcinácia je známa od r. 1798, keď ju začal robiť Dr. Edward Jenner, čiže viac ako 220 rokov. Jej podstatou je používanie vektora – oslabeného, alebo mŕtveho mikroorganizmu, ktorý spustí prirodzenú imunitnú reakciu, ktorá ochráni ľudský organizmus pri napadnutí životaschopným mikroorganizmom. M-RNA vakcíny nefungujú na tomto princípe! Klasické vektorové vakcíny a M-RNA vakcíny majú asi toľko spoločné, ako parník a ponorka: Obe Vás dostanú cez vodu na druhý breh, ale ak viete riadiť parník, neviete riadiť automaticky ponorku – a naopak. 220-ročné skúsenosti s vektorovými vakcínami nemožno mechanicky aplikovať na m-RNA vakcíny, to je podstata problému! A toto nechce vysvetliť politikom hlavný Covidový, špachtľovací a očkovací mág slovenskej medicíny, ktorý sám o sebe vyhlásil, že mozog mu funguje už len na 50% a že zo Slovenska sa chce vysťahovať, lebo je len štvrtinový Slovák a ktorý, podľa niektorých médií, je v konflikte záujmov s firmou Pfizer. Nedôveru k očkovaniu vzbudzujú politici aj tým, ako pristupujú k vakcínam. Kým jednu ponúkajú ako zázrak, ktorý nás oslobodí od všetkých problémov, druhú, takmer identickú, pokladajú za nástroj hybridnej vojny. A ten nástroj hybridnej vojny iné štáty od nás chcú a dokonca sú ochotní nám za ňu aj zaplatiť. Takže naši vládni politici sa zapájajú do hybridnej vojny na strane Ruska...??? Politici očividne klamú, keď Covidovú infekciu verejnosti predostierajú ako beznádejne neliečiteľnú, keď možnosti liečby a prevencie doslova negujú. Zjavne to má niekto v hlave riadne pomotané. Myslím si, že lekári, riadiaci sa zásadou Primum nil nocere, by mohli uplatniť aj Výhradu vo svedomí, ak by boli nútení očkovať. A znovu vyzývam novinárov a médiá, aby od každého lekára, ktorý sa k danej problematike vyjadruje, žiadali písomné „Vyhlásenie o bezkonfliktovosti“. Ja ho tu, na konci svojho príspevku, pripájam: „Ja, MUDr. Štefan Paulov, vyhlasujem, že nemám potenciálny konflikt záujmov so žiadnym výrobcom vakcín“. Znovu opakujem, že dnes takéto vyhlásenie musí urobiť každý lekár, keď napíše odborný článok do lekárskeho časopisu, alebo ak ide prednášať na lekárskej konferencii. Ako to, že minister zdravotníctva nežiada takéto prehlásenie od svojich poradcov?

MUDr. Štefan Paulov, Nitra.